**บทที่ ๓**

**วิธีดำเนินการวิจัย**

การวิจัยครั้งนี้เป็นการสังเคราะห์งานวิจัยภูมิปัญญาการดูแลรักษาสุขภาพตาม

วิถีท้องถิ่นอีสานในอดีตที่ปรากฏในคัมภีร์ยาใบลานและการวิเคราะห์การจัดการความรู้ภูมิปัญญาจากหมอยาพื้นบ้านอีสานในปัจจุบันใช้วิธีการวิจัยเชิงคุณภาพ (Qualitative methods)

มีวิธีดำเนินการวิจัย ๕ ระยะ ดังนี้

**ระยะก่อนการวิจัย (Pre-research phase)** มีขั้นตอน ได้แก่

**๑. ขั้นการสำรวจ (Survey)** คณะนักวิจัยได้สำรวจงานวิจัยการศึกษาภูมิปัญญาชาวบ้านในการดูแลรักษาสุขภาพในด้านต่างๆ ที่บันทึกตำรับยาและวิธีการรักษาสุขภาพของ

ชาวอีสานในตำรายาโบราณ เอกสารใบลานอีสานและข้อมูลจากนักวิชาการที่เคยสำรวจมาบ้างแล้วในอดีตเพื่อใช้ประโยชน์ต่อการกำหนดขอบเขตของการวิจัยพบว่ามีการศึกษาและวิจัย

แบ่งได้ ๓ กลุ่ม ได้แก่

**กลุ่มที่ ๑ กลุ่มเอกสารหรือตำราหรือคัมภีร์ยาใบลานอีสานและศิลาจารึก**

ตำราเหล่านี้ได้มีการปริวรรตจากนักวิชาการที่เคยสำรวจข้อมูลเอกสาร จำนวน ๑๖ รายการ ประกอบด้วย

๑) วิทยาลัยครูมหาสารคาม (สุภณ สมจิตศรีปัญญา. ๒๕๓๖) ได้รวบรวมเอกสารใบลานอีสาน (หนังสือก้อม) ในภาคตะวันออกเฉียงเหนือที่บันทึกด้วยตัวอักษรธรรมและอักษรไทยน้อยที่เก็บไว้ในวัด สถาบันทางการศึกษา และบุคคล ไว้จำนวนมาก จำแนกเอกสารใบลานอีสาน (หนังสือก้อม) เป็น ๘ ประเภท ได้แก่ จารีตประเพณี ลัทธิความเชื่อและพิธีกรรม

การปกครอง การเกษตร การรักษาโรค วรรณกรรมคำสอน วรรณกรรมพื้นบ้านและอื่นๆ

ต่อมาเมื่อ พ.ศ. ๒๕๔๕ สำนักศิลปวัฒนธรรม มหาวิทยาลัยราชภัฏมหาสารคาม ได้เก็บรวบรวมคัมภีร์ใบลานอีสานจากวัด และบุคคลจากจังหวัดต่างๆ ในภาคอีสาน ซึ่งบริษัท

โตโยต้า ประเทศญี่ปุ่นให้การสนับสนุนงบประมาณและจัดหาเครื่องมือถ่ายภาพบันทึกข้อมูลไว้ในไมโครฟิลม์ ส่วนต้นฉบับทางมหาวิทยาลัยราชภัฏมหาสารคามได้ส่งคืนให้แก่เจ้าของเดิมไปแล้ว ยังคงเหลือเพียงบางส่วนที่เจ้าอาวาสหรือบุคคลผู้มีจิตสาธารณะบริจาคให้มหาวิทยาลัยราชภัฏมหาสารคามเก็บไว้เพื่อการศึกษาและวิจัยต่อไป (สุภณ สมจิตศรีปัญญา. สัมภาษณ์ ; อ้างใน กฤษฎา ศรีธรรมา. ๒๕๕๐ : ๕๓)

๒) แพทย์หญิงเพ็ญนภา ทรัพย์เจริญ (๒๕๔๑ : คำปรารภ) อดีตผู้อำนวยการสถาบันการแพทย์แผนไทย กรมการแพทย์ กระทรวงสาธารณสุขร่วมกับสถาบันวิจัยภาษาและวัฒนธรรมเพื่อพัฒนาชนบท มหาวิทยาลัยมหิดล ได้จัดทำโครงการต่อเทียนภูมิปัญญาไทยเพื่อศึกษาภูมิปัญญาหมอพื้นบ้านไทย เพื่อให้แพทย์และผู้สนใจได้ศึกษาความรู้ศาสตร์ทางการแพทย์ของหมอพื้นบ้านที่เกิดจากการจัดการความรู้จากประสบการณ์ชีวิต หล่อหลอม ลองผิดลองถูก

จนได้แก่นแท้ของวิถีดำเนินชีวิตที่ลูกหลานไทยในปัจจุบันละเลยทอดทิ้งและหลงใหลได้ปลื้มกับวัฒนธรรมใหม่ ได้ศึกษาภูมิปัญญาหมอพื้นบ้านไทย ฉบับพ่อใหญ่จารย์เคน ลาวงศ์ ปราชญ์

ชาวอีสานสาขาการแพทย์พื้นบ้าน ในด้านชีวประวัติ ด้านการศึกษาภูมิปัญญาแพทย์แผนไทย และองค์ความรู้ทางการแพทย์พื้นบ้านของพ่อใหญ่เคน ลาวงศ์ (เสวภา พรสิริพงษ์, พรทิพย์

อุศุภรัตน์ และเพ็ญนภา ทรัพย์เจริญ. ๒๕๔๑)

๓) มูลนิธิแพทย์แผนไทยและแพทย์ทางเลือก กระทรวงสาธารณสุข ร่วมกับสำนักศิลปวัฒนธรรม มหาวิทยาลัยราชภัฏมหาสารคาม (๒๕๕๐) วิจัยเรื่องการสืบค้นภูมิปัญญาแพทย์พื้นบ้านอีสานในคัมภีร์ยาใบลานอีสาน ๒ รายการ(ฉบับ/ผูก) ได้แก่ คัมภีร์ยาใบลานอีสานฉบับหนังสือก้อม วัดบ้านโกทา ตำบลพระธาตุ อำเภอนาดูน จังหวัดมหาสารคาม ปริวรรตโดย สุภณ สมจิตศรีปัญญา และคัมภีร์ยาใบลานอีสาน ฉบับพระชิน ฐิติธัมโม

บ้านวังบัว ปริวรรตโดย ภูวนาถ มาตบุรม

๔) สำนักวิจัยแห่งชาติ สนับสนุนงบประมาณให้มหาวิทยาลัยราชภัฏมหาสารคาม วิจัยคัมภีร์ยาใบลานอีสาน ๑ รายการ (๒๕๕๔) เรื่องภูมิปัญญาชาวบ้านในการดูแลสุขภาพในคัมภีร์ยาใบลานอีสาน ฉบับหมอคุณจอม วัดปฐมแพงศรี อำเภอร่องคำ จังหวัดกาฬสินธุ์ บ้านกุดลิง ตำบลร่องคำ อำเภอร่องคำ จังหวัดกาฬสินธุ์ ปริวรรตโดย พระอดุล สืบสิงห์ และลูกศิษย์

๕) มหาวิทยาลัยราชภัฏมหาสารคาม (๒๕๕๙) ให้การสนับสนุนการวิจัยเรื่อง

การสังเคราะห์ภูมิปัญญาชาวบ้านในการรักษาโรคมะเฮ็ง (มะเร็ง) ที่ปรากฏในคัมภีร์ยาใบลานอีสาน จำนวน ๑ รายการ ปี พ.ศ. ๒๕๔๘ สำนักศิลปวัฒนธรรม มหาวิทยาลัยมหาสารคาม ได้รวบรวมคัมภีร์ยาใบลานอีสานในภาคตะวันออกเฉียงเหนือและมีนักวิชาการได้ปริวรรต (แปลและตรวจสอบข้อมูลทางภาษา) จากอักษรธรรมภาษาถิ่นอีสานโบราณเป็นอักษรภาษาไทย พิมพ์เผยแพร่ พ.ศ. ๒๕๔๘-๒๕๕๓ จำนวน ๒๓ รายการ ได้แก่

๕.๑) คัมภีร์ยาใบลานอีสานฉบับวัดเวียงศรีชัย บ้านดอนเวียงจันทน์

ตำบลท่าขอนยาง อำเภอกันทรวิชัย จังหวัดมหาสารคาม ปริวรรตโดย สมัย วรรณอุดร

๕.๒) คัมภีร์ยาใบลานอีสานฉบับวัดบ้านดอนยม บ้านดอนยม ตำบล

ท่าขอนยาง อำเภอกันทรวิชัย จังหวัดมหาสารคาม ปริวรรตโดย อภิชาต จันนาเวช

๕.๓) คัมภีร์ยาใบลานอีสานฉบับวัดโพธิ์ศรีบ้านลาด ตำบลศรีสุข อำเภอ กันทรวิชัย จังหวัดมหาสารคามปริวรรตโดย อภิชาต จันนาเวช

๕.๔) คัมภีร์ยาใบลานอีสานฉบับวัดมงคลเทพประสิทธิ์ ฉบับ (ผูก) ที่ ๑ และฉบับ (ผูก) ที่ ๒ อำเภอโกสุมพิสัย จังหวัดมหาสารคาม ปริวรรตโดย อภิชาต จันนาเวช

๕.๕) คัมภีร์ยาใบลานอีสานฉบับวัดอัมพวนาราม อำเภอโกสุมพิสัย จังหวัดมหาสารคาม ปริวรรตโดย อธิราชย์ นันขันตี

๕.๖) คัมภีร์ยาใบลานอีสานฉบับวัดทักษิณาราม บ้านนาเชือก อำเภอ

นาเชือก จังหวัดมหาสารคาม ปริวรรตโดย อธิราชย์ นันขันตี

๕.๗) คัมภีร์ยาใบลานวัดสหพัฒนาราม ฉบับ (ผูก) ที่ ๑ และฉบับ (ผูก)

ที่ ๒ บ้านหนองโน อำเภอนาเชือก จังหวัดมหาสารคาม ปริวรรตโดย อธิราช นันขันตี

๕.๘) คัมภีร์ยาใบลานอีสานฉบับวัดบ้านค้อหนองม่วง บ้านหนองม่วง อำเภอนาเชือก จังหวัดมหาสารคาม ปริวรรตโดย อธิราช นันขันตี

๕.๙) คัมภีร์ยาใบลานอีสานฉบับวัดศรีสมพร ฉบับที่ ๑ - ๑๖ บ้านแบก ตำบลนาทอง อำเภอนาเชือก จังหวัดมหาสารคาม ปริวรรตโดย สมัย วรรณอุดร

๕.๑๐) คัมภีร์ยาใบลานอีสานฉบับวัดมหาชัย อำเภอเมือง จังหวัดมหาสารคาม เล่ม ๑ (ฉบับที่ ๑-๕) ปริวรรตโดย สมัย วรรณอุดร

๕.๑๑) คัมภีร์ยาใบลานอีสานฉบับวัดมหาชัย อำเภอเมือง จังหวัดมหาสารคาม เล่ม ๒ (ฉบับที่ ๑-๗) ปริวรรตโดย อภิชาต จันนาเวช

๕.๑๒) คัมภีร์ยาใบลานอีสานฉบับวัดมหาชัย อำเภอเมือง จังหวัดมหาสารคาม เล่ม ๓ (ฉบับที่ ๑-๖) ปริวรรตโดย อธิราช นันขันตี

๕.๑๓) คัมภีร์ยาใบลานอีสานฉบับวัดมหาชัย อำเภอเมือง จังหวัดมหาสารคาม เล่ม ๔ (ฉบับที่ ๑-๗) ปริวรรตโดย วีณา วีสเพ็ญ และคนอื่นๆ

๕.๑๔) คัมภีร์ยาใบลานอีสานฉบับวัดมหาชัย อำเภอเมือง จังหวัดมหาสารคาม เล่ม ๕ (ฉบับที่ ๑-๘) ปริวรรตโดย อภิชาต จันนาเวช

๕.๑๕) คัมภีร์ยาใบลานฉบับวัดท่าม่วง อำเภอเสลภูมิ จังหวัดร้อยเอ็ด

เล่ม ๑ (ฉบับที่ ๑-๖) ปริวรรตและเรียบเรียงโดย ชวนากร จันนาเวช และคณะ

๕.๑๖) คัมภีร์ยาใบลานฉบับวัดท่าม่วง อำเภอเสลภูมิ จังหวัดร้อยเอ็ด

เล่ม ๒ (ฉบับที่ ๙) ปริวรรตและเรียบเรียงโดย ชวนากร จันนาเวช

๕.๑๗) คัมภีร์ยาใบลานฉบับวัดท่าม่วง เล่ม ๒ (ฉบับที่ ๗-๑๓) ปริวรรตโดย ชวนากร จันนาเวช

๕.๑๘) คัมภีร์ยาใบลานฉบับวัดบ้านโพนทัน อำเภอคำเขื่อนแก้ว จังหวัดยโสธร เล่ม ๑ (ฉบับที่ ๑-๒๓) ปริวรรตโดย ณรงค์ศักดิ์ ราวะรินทร์

๕.๑๙) คัมภีร์ยาใบลานฉบับวัดบ้านโพนทัน อำเภอคำเขื่อนแก้ว จังหวัดยโสธร เล่ม ๑ (ฉบับที่ ๒-๑๗) ปริวรรตโดย พิพัฒน์ ประเสริฐสังข์

๕.๒๐) คัมภีร์ยาใบลานฉบับวัดบ้านโพนทัน อำเภอคำเขื่อนแก้ว จังหวัดยโสธร เล่ม ๑ (ฉบับที่ ๑, ๑๕) ปริวรรตโดย ชวนากร จันนาเวช

๕.๒๑) คัมภีร์ยาใบลานฉบับวัดบ้านโพนทัน อำเภอคำเขื่อนแก้ว จังหวัดยโสธร เล่ม ๑ (ฉบับที่ ๔, ๗) ปริวรรตโดย ภูวดล อยู่ปาน

๕.๒๒) คัมภีร์ยาใบลานฉบับวัดบ้านโพนทัน อำเภอคำเขื่อนแก้ว จังหวัดยโสธร เล่ม ๑ (ฉบับที่ ๒๒) ปริวรรตโดย อรรถพล ธรรมรังสี

๕.๒๓) คัมภีร์ยาใบลานฉบับวัดสิงห์ทองเหนือ อำเภอทรายมูล จังหวัดยโสธร เล่ม ๑ (ฉบับที่ ๒) ปริวรรตโดย อรรถพล ธรรมรังสี

ปี พ.ศ. ๒๕๕๐ วีณา วีสเพ็ญ ได้วิจัยเรื่อง ภูมิปัญญาพื้นบ้านอีสานจากวรรณกรรมตำรายาจังหวัดมหาสารคาม จำนวน ๙ วัด เขตอำเภอกันทรวิชัย อำเภอเชียงยืน อำเภอโกสุมพิสัย และอำเภอนาเชือก ในปี พ.ศ.๒๕๔๘ จำนวน ๓ เล่ม ในด้านการสื่อสารและภาษา ด้านการแพทย์พื้นบ้านและความเชื่อ

ปี พ.ศ. ๒๕๕๒ อุษา กลิ่นหอม และคณะ (๒๕๕๒ : ๒๕-๒๗) ได้สืบค้นตำรับยาและตำรายาที่เกี่ยวข้องกับยาพื้นบ้านอีสาน จากเอกสารโบราณหลายชนิด จำนวน ๖๗ รายการ พบว่ามีตำรับยารักษาอาการ/โรคจำนวน ๑๕๑ โรค/อาการ จำแนกเป็น ๔ กลุ่ม ได้แก่

กลุ่มที่ ๑ เป็นตำรายาที่บันทึกด้วยอักษรไทยโบราณ ได้แก่ ตัวอักษรธรรมอีสาน ตัวอักษรไทยน้อยและตัวอักษรขอมที่หมอพื้นบ้านได้บันทึกไว้ในใบลานอีสาน

กลุ่มที่ ๒ เป็นตำรายาที่ได้จากการสัมภาษณ์หมอพื้นบ้านหรือตำรายาที่

หมอพื้นบ้านได้จดบันทึกเป็นภาษาไทยปัจจุบันด้วยตนเอง ตำรายาในกลุ่มนี้ส่วนใหญ่ประกอบด้วย ตำรับยาที่ใช้เป็นประจำและใช้อย่างแพร่หลาย หมอยาพื้นบ้านที่มีจิตเป็นสาธารณะมักให้ความรู้ตำรายาอย่างเปิดเผย ไม่ปิดบังซ่อนเร้น สมุนไพรที่ใช้ส่วนใหญ่เป็นสมุนไพรที่หาได้ง่ายตามป่าชุมชนทั่วไป ตำรับยาใดที่ไม่สามารถหาสมุนไพรมาประกอบยาได้จะไม่ได้รับการบันทึก จำนวน ๑๒ รายการ

กลุ่มที่ ๓ เป็นตำรายาที่มีผู้เรียบเรียงแล้วตีพิมพ์เผยแพร่ ตำรายากลุ่มนี้เป็นตำราที่เกิดจากการเรียบเรียงของปัจเจกบุคคลข้อมูลที่นำมาใช้ในการเรียบเรียง ส่วนใหญ่ได้มาจากหลายแหล่งทั้งที่เป็นลายลักษณ์อักษรหรือการบอกเล่าแล้วนำมาเรียบเรียงจัดหมวดหมู่ และพิมพ์ออกจำหน่าย จำนวน ๑๘ รายการ

กลุ่มที่ ๔ เป็นงานวิจัยที่ศึกษาจากตำรายาพื้นบ้านอีสานทางด้านต่างๆ เช่น สังคมวิทยา การใช้ภาษา และวิทยาศาสตร์ จำนวน ๓๒ รายการ

จากการศึกษาเอกสารตำรายาทั้ง ๔ กลุ่มนี้ สรุปได้ว่าตำรายามีองค์ประกอบ

การบันทึกมีรูปแบบที่ไม่แน่นอน บางฉบับมีการบันทึกวิธีการเก็บยา อาการของโรค วิธีการ

ปรุงยาและข้อห้าม ตำรายาและตำรับยาร้อยละ ๙๔ ไม่มีการจำแนกชื่อสมุนไพรให้เป็นชื่อวิทยาศาสตร์ ซึ่งจะทำให้การศึกษาและการพัฒนายาสมุนไพรในขั้นต่อไปทำได้ลำบาก ดังนั้น

จึงมีความจำเป็นที่จะต้องทำการสังคายนา (ประชุมผู้รู้เพื่อตรวจสอบข้อมูล) ขั้นต่อไป

อนึ่ง ตำรายาที่มีการจารลงใบลาน ไม่ว่าจะมาแหล่งใดก็ตาม ส่วนใหญ่เป็นการบันทึกโดยลอกมาจากตำรายาที่มีมาก่อน ส่วนที่เหลือเป็นการบันทึกจากการเก็บเล็กผสมน้อย จากประสบการณ์ที่ได้จากผู้รู้ จากการประชุมหมอยาและผู้รู้มีความเห็นตรงกันว่า ตำรับยาใด

ที่ใช้อยู่เป็นประจำหรือที่ได้จากการพัฒนาความรู้ด้วยตนเอง ส่วนใหญ่ไม่มีการบันทึกไว้เป็น

ลายลักษณ์อักษร (Tacit knowledge) ดังนั้น ตำรับยาที่มีการจารลง ใบลานจึงมีลักษณะ

ส่งทอด เช่น หมอยาคนที่ ๑ ค้นคว้าตำรับยาขึ้นมาได้และใช้ได้ผล เมื่อมีผู้มาขอเรียนรู้จะให้ความรู้โดยการบอกเล่า ผู้ที่รับความรู้ก็จะนำไปบันทึกไว้ (Explicit knowledge) ซึ่งยา

บางตำรับมีการบอกแหล่งที่มา แต่บางตำรับไม่ได้บ่งบอกที่มา จึงทำให้มีพิธีบูชาครู หรือที่เรียกว่า “คาย” ก่อนการรักษา

**๒. ขั้นคัดเลือกข้อมูล**

ขั้นการคัดเลือกข้อมูลด้านเนื้อหาของการวิจัยครั้งนี้ คณะนักวิจัยจะใช้ข้อมูลเอกสารจากกลุ่มที่ ๔ คือ งานวิจัยที่ อุษา กลิ่นหอม ได้รวบรวมรายชื่อไว้เมื่อ พ.ศ. ๒๕๕๒ และคณะนักวิจัยได้สำรวจเพิ่มเติมเมื่อวันที่ ๓๑ พฤศจิกายน ๒๕๕๙ พบว่า มีงานวิจัยที่ศึกษาเกี่ยวกับการดูแลสุขภาพจากตำรายาพื้นบ้านหรือคัมภีร์ยา ใบลานอีสาน รวมจำนวน ๓๒ เรื่อง ดังตารางที่ ๓.๑

**ตารางที่ ๓.๑** งานวิจัยที่ศึกษาเกี่ยวกับการดูแลสุขภาพจากตำรายาพื้นบ้านหรือคัมภีร์ยาใบลานอีสาน

|  |  |  |  |
| --- | --- | --- | --- |
| **ลำดับที่** | **ชื่องานวิจัย** | **ชื่อผู้แต่ง หรือ หน่วยงานให้การสนับสนุน** | **ปีที่พิมพ์** |
| ๑ | คติชนวิทยาจากบ้านหนองขอนสาระสังเขป | สมัย จำปาแดง | ๒๕๒๙ |
| ๒ | การศึกษาตำรายาพื้นบ้านอีสาน | อุษา กลิ่นหอม | ๒๕๓๐ |
| ๓ | การดูแลสุขภาพตนเองของหญิงหลังคลอดในชนบทอีสาน | ประเสริฐ ถาวรดุลสถิต และคณะ | ๒๕๓๖ |
| ๔ | หมอพื้นบ้านและการดูแลสุขภาพตนเองของชาวบ้านอีสาน กรณีศึกษาขอนแก่น | กิ่งแก้ว เกษโกวิท และคณะ | ๒๕๓๖ |
| ๕ | การศึกษาตำรายาพื้นบ้านอีสาน | อุษา กลิ่นหอม | ๒๕๓๗ |
| ๖ | ตำรายาสมุนไพรพื้นบ้านที่ใช้กันอยู่ในเขตตำบลโพนพิสัย จังหวัดหนองคาย | สุรพงษ์ อินทรวิเชียร และคณะ | ๒๕๓๗ |
| ๗ | การอยู่กรรมแม่ลูกอ่อน บ้านศรีบุญเรือง ตำบลนาพู่ อำเภอเพ็ญ จังหวัดอุดรธานี | แอนจุลี สารสิทธิยศ | ๒๕๓๗ |
| ๘ | การรักษาพยาบาลพื้นบ้านในชนบทอีสาน ศึกษากรณีอำเภอรัตนบุรี จังหวัดสุรินทร์ | สถิต สุขบท | ๒๕๓๘ |
| ๙ | รายงานการวิจัย การใช้สมุนไพรเพื่อการดูแลสุขภาพของชาวผู้ไทย จังหวัดอำนาจเจริญ | พิสิทธิ์ บุญไชย | ๒๕๓๙ |
| ๑๐ | ยาสมุนไพรกับวิถีชีวิตของชาวอีสาน | พิสิทธิ์ บุญไชย | ๒๕๔๑ |
| ๑๑ | รายงานการวิจัยเรื่อง การศึกษาตำรา ยาพื้นบ้านอีสาน | ถวิล ชนะบุญ และคณะ | ๒๕๔๑ |
| ๑๒ | ศึกษาการใช้สมุนไพรของงหมอสมุนไพรพื้นบ้านในภาคตะวันออกเฉียงเหนือ | พิบูล กมลเพชร | ๒๕๔๑ |
| ๑๓ | การศึกษาภูมิปัญญาหมอพื้นบ้านไทย | เพ็ญนภา ทรัพย์เจริญ, เสวภา พรสิริพงษ์ และพรทิพย์ อุศุภรัตน์ | ๒๕๔๑ |
| ๑๔ | ความรู้ ความเชื่อ ในการใช้ยาสมุนไพรรักษาสุขภาพของชาวผู้ไทย จังหวัดยโสธร | พิสิทธิ์ บุญไชย | ๒๕๔๒ |
| **ลำดับที่** | **ชื่องานวิจัย** | **ชื่อผู้แต่ง หรือ หน่วยงานให้การสนับสนุน** | **ปีที่พิมพ์** |
| ๑๕ | ภูมิปัญญาชาวบ้านในการหาพืชผักพื้นบ้านและสมุนไพรธรรมชาติมาเป็นยารักษาโรคของชาวบ้านโคกสี ตำบลโคกสีทองหลาง อำเภอวาปีปทุม จังหวัดมหาสารคาม | เทียนทอง อัศวะธีรางกูร | ๒๕๔๒ |
| ๑๖ | รายงานการวิจัย การใช้สมุนไพรเพื่อการดูแลสุขภาพของชาวผู้ไทยในจังหวัดมุกดาหาร | พิสิทธิ์ บุญไชย | ๒๕๔๒ |
| ๑๗ | คติความเชื่อวิธีการรักษาด้วยวิธีจิตเวชของหมอพื้นบ้าน อำเภอเสลภูมิ จังหวัดร้อยเอ็ด | พระมหาสุภีร์ คำใจ | ๒๕๔๓ |
| ๑๘ | ภูมิปัญญาท้องถิ่นเกี่ยวกับการใช้สมุนไพรพื้นบ้านของชาวบูร จังหวัดมุกดาหาร | พิสิทธิ์ บุญไชย | ๒๕๔๖ |
| ๑๙ | รายงานการวิจัย การศึกษาตำรายาพื้นบ้านอีสาน | สมบัติ ประภาวิชา และคณะ | ๒๕๔๖ |
| ๒๐ | รายงานการวิจัยเรื่อง การศึกษาวัฒนธรรมการบริโภคพืชพื้นเมืองเพื่อเป็นอาหารและยาสามัญประจำบ้านตามภูมิปัญญาพื้นบ้านอีสาน | วลัยพร นันท์ศุภรัตน์ และคณะ | ๒๕๔๖ |
| ๒๑ | การศึกษาตำรายาพื้นบ้านอีสาน | สมบัติ ประภาวิชา, ถวิล ชนะบุญ สุดารัตน์ ถนนแก้ว และรัชนี  ขัดสีใส | ๒๕๔๖ |
| ๒๒ | ภูมิปัญญาชาวบ้านที่ยังคงสืบทอดของหญิงมีครรภ์ หญิงหลังคลอดและการเลี้ยงดูเด็ก ในเขตอำเภอหนองเรือ จังหวัดขอนแก่น (ซ้ำ) | กิ่งแก้ว เกษโกวิท และคณะ | ๒๕๔๗ |
| ๒๓ | การย่างไฟ ภูมิปัญญาการรักษาตนเองด้วยวิธีพื้นบ้านของชาวอีสาน | ทรงศักดิ์ สอนจ้อย | ๒๕๔๘ |
| **ลำดับที่** | **ชื่องานวิจัย** | **ชื่อผู้แต่ง หรือ หน่วยงานให้การสนับสนุน** | **ปีที่พิมพ์** |
| ๒๔ | การสืบค้นภูมิปัญญาแพทย์พื้นบ้านอีสานในคัมภีร์ยาใบลาน | กฤษฎา ศรีธรรมา, ศรินทร์ ทองธรรมชาติ และพิษณุ เข็มพิลา | ๒๕๕๐ |
| ๒๕ | ภูมิปัญญาพื้นบ้านอีสานจากวรรณกรรม ตำรายา | วีณา วีสเพ็ญ | ๒๕๕๐ |
| ๒๖ | การสืบค้นภูมิปัญญาแพทย์พื้นบ้านอีสานใน คัมภีร์ยาโบราณ | กฤษฎา ศรีธรรมา, ศรินทร์ ทองธรรมชาติ และพิษณุ เข็มพิลา | ๒๕๕๐ |
| ๒๗ | ภูมิปัญญาพื้นบ้านอีสานจากวรรณกรรม ตำรายา | วีณา วีสเพ็ญ | ๒๕๕๐ |
| ๒๘ | รายงานความก้าวหน้าโครงการระบบความรู้ ภูมิปัญญาการแพทย์พื้นบ้านอีสาน | สำนักงานกองทุนสนับสนุน  การสร้างเสริมสุขภาพ (สสส.) | ๒๕๕๑ |
| ๒๙ | การสังคายนาตำราพื้นบ้านอีสาน กรณีไข้หมากไม้ | อุษา กลิ่นหอม | ๒๕๕๒ |
| ๓๐ | ภูมิปัญญาชาวบ้านในการดูแลสุขภาพที่ปรากฏในคัมภีร์ยาใบลานอีสาน | กฤษฎา ศรีธรรมา, เชษฐา  จักรไชย, นัยนา ประทุมรัตน์ และ ศรินทร์ ทองธรรมชาติ | ๒๕๕๔ |
| ๓๑ | การศึกษาตำรายาพื้นบ้านอีสาน | สมบัติ ประภาวิชา, ถวิล ชนะบุญ สุดารัตน์ ถนนแก้ว และรัชนี  ขัดสีใส | ๒๕๕๖ |
| ๓๒ | การสังเคราะห์ภูมิปัญญาไทยในการรักษาโรคมะเฮ็ง(มะเร็ง) ที่ปรากฏในคัมภีร์ยาใบลานอีสาน | เชษฐา จักรไชย, กฤษฎา  ศรีธรรมา, นัยนา ประทุมรัตน์,  ศรินทร์ ทองธรรมชาติ  และอรนุช วงศ์วัฒนาเสถียร | ๒๕๕๙ |

คณะนักวิจัยดำเนินการศึกษาและคัดสรรรายงานวิจัยที่น่าสนใจประเด็นที่เกี่ยวข้องเรื่องภูมิปัญญาชาวบ้านในการดูแลรักษาสุขภาพของชาวอีสานที่มีลักษณะ ดังนี้

๑) งานวิจัยมีเนื้อหาเกี่ยวข้องกับการดูแลสุขภาพของชาวอีสานจากคัมภีร์ยาหรือตำรายาใบลานอีสาน ที่คณะนักวิจัยสามารถตรวจสอบข้อมูลจากเอกสารต้นฉบับได้สะดวก

๒) พิจารณาความสมบูรณ์ ครบถ้วนและความน่าเชื่อถือของข้อมูล

๓) การดำเนินการวิจัยมีการตรวจสอบข้อมูลด้วยวิธีการต่าง ๆ เช่น การประชุมเวทีชาวบ้านหรือการสนทนากลุ่ม (Focus group) การสัมมนาหมอยาพื้นบ้าน การสังคายนาตรวจสอบความถูกต้องของเนื้อหาและภาษาจากนักวิชาการ และหมอชาวบ้านในภาคอีสานมาแล้ว เป็นต้น

๔) รายงานวิจัยได้เผยแพร่ความรู้ในรูปเอกสารหรือสื่อออนไลน์ให้แก่หน่วยงานที่เกี่ยวข้องและผู้สนใจทั่วไป

จากการคัดสรรรายงานการวิจัยที่มีคุณลักษณะดังกล่าวข้างต้น พบว่า มีงานวิจัย จำนวน ๗ รายการ ที่คณะนักวิจัยจะใช้เป็นแหล่งข้อมูลเอกสารเพื่อสังเคราะห์ภูมิปัญญาการดูแลสุขภาพของหมอพื้นบ้านอีสานในอดีต ได้แก่

๑) เพ็ญนภา ทรัพย์เจริญ, เสวภา พรสิริพงษ์ และพรทิพย์ กุศุภรัตน์. (๒๕๔๑).  **การศึกษาภูมิปัญญาหมอพื้นบ้านไทย**. ฝ่ายวิชาการการแพทย์แผนไทย

กรมการแพทย์ กระทรวงสาธารณสุข. โรงพิมพ์องค์การสงเคราะห์ กระทรวงสาธารณสุข.

๒) สมบัติ ประภาวิชา, ถวิล ชนะบุญ, สุดารัตน์ ถนนแก้ว และรัชนี ขัดสีใส. (๒๕๔๖). **การศึกษาตำรายาพื้นบ้านอีสาน.** สถาบันวิจัยวลัยรุกขเวช มหาวิทยาลัยมหาสารคาม. ๓) กฤษฎา ศรีธรรมา, พิษณุ เข็มพิลา และศรินทร์ ทองธรรมชาติ. (๒๕๕๐).

**การสืบค้นภูมิปัญญาแพทย์พื้นบ้านอีสานในคัมภีร์ยาใบลาน** ฉบับบ้านโกทา และฉบับพระชิน ฐิตธัมโม มูลนิธิการแพทย์แผนไทยพัฒนา กระทรวงสาธารณสุข

๔) วีณา วีสเพ็ญ. (๒๕๕๐). **ภูมิปัญญาพื้นบ้านอีสานจากวรรณกรรมตำรายา.** จังหวัดมหาสารคาม จำนวน ๙ วัด ภาควิชาภาษาไทยและภาษาตะวันออก คณะมนุษยศาสตร์และสังคมศาสตร์ และโครงการอนุรักษ์ใบลาน ภาคตะวันออกเฉียงเหนือ มหาวิทยาลัยมหาสารคาม.

๕) อุษา กลิ่นหอม. (๒๕๕๒).  **การสังคายนาตำราพื้นบ้านอีสานกรณีไข้หมากไม้** คณะวิทยาศาสตร์ มหาวิทยาลัยมหาสารคาม

๖) กฤษฎา ศรีธรรมา, เชษฐา จักรไชย, นัยนา ประทุมรัตน์ และศรินทร์ ทองธรรมชาติ. (๒๕๕๔). **ภูมิปัญญาชาวบ้านในการดูแลสุขภาพที่ปรากฏในคัมภีร์ยาใบลานอีสาน.** สถาบันการวิจัยแห่งชาติ.

๗) เชษฐา จักรไชย, กฤษฎา ศรีธรรมา, นัยนา ประทุมรัตน์, ศรินทร์ ทองธรรมชาติ และอรนุช วงศ์วัฒนาเสถียร. (๒๕๕๙). **ภูมิปัญญาชาวบ้านในการรักษาโรคมะเฮ็งหรือมะเร็งที่ปรากฏในคัมภีร์ยาใบลานอีสาน.** มหาวิทยาลัยราชภัฏมหาสารคาม.

**กลุ่มที่ ๒ กลุ่มข้อมูลประเภทบุคคล**

การศึกษาการจัดการความรู้ภูมิปัญญาในการดูแลรักษาสุขภาพตามวิถีชาวอีสาน

ในครั้งนี้ คณะนักวิจัยจะสอบถามจากหมอยาพื้นบ้านที่มีชื่อเสียงในภาคอีสาน ชาวบ้านมีความเชื่อถือ และศรัทธาในการรักษาสุขภาพตามวิถีชาวบ้านด้วยเทคนิคการคัดเลือกแบบ Snow ball แล้วสอบถามหรือสัมภาษณ์ข้อมูลแบบเจาะลึก (In-depth data) ซึ่งเป็นหมอยาพื้นบ้านอีสาน

มีคุณลักษณะดังต่อไปนี้   
 ๑) หมอยาพื้นบ้านผู้มีประสบการณ์ในการใช้สมุนไพรและหรือใช้การรักษาด้วยพิธีกรรมต่างๆ ที่ได้รับการยอมรับจากชาวบ้านในท้องถิ่นไม่น้อยกว่า ๑๐ ปี ซึ่งมีภูมิลำเนาในเขตพื้นที่จังหวัดมหาสารคาม จังหวัดร้อยเอ็ด จังหวัดกาฬสินธุ์ จังหวัดศรีสะเกษ จังหวัดขอนแก่น และจังหวัดสกลนคร

๒) หมอพระผู้มีประสบการณ์ในสังเคราะห์รักษาผู้ป่วยด้วยสมุนไพร คาถาและ

การปฏิบัติธรรม

๓) หมอยาพื้นบ้านผู้มีความรู้และประสบการณ์ในการเก็บสมุนไพร หรือเป็นชาวบ้านที่มีอาชีพในการเก็บสมุนไพรอีสาน

๔) บุคลากรทางการแพทย์ ได้แก่ แพทย์แผนไทยและแพทย์ทางเลือก

แพทย์แผนปัจจุบัน จิตแพทย์เภสัชกร พยาบาลเพื่อเทียบเคียงความรู้ในการดูแลรักษาสุขภาพของคนป่วยในอดีตที่งานวิจัยหรือคัมภีร์ยาใบลานไม่ได้ระบุไว้ให้ชัดเจน

๕) นักวิชาการทางด้านภาษาถิ่นอีสาน เป็นผู้ที่มีความเชี่ยวชาญในการปริวรรต(แปล) อักษรธรรมหรืออักษรไทยน้อย และมีความสามารถในการแปลความภาษาถิ่นอีสานโบราณเป็นภาษาไทยปัจจุบัน

๖) ชาวบ้านและนักวิชาการที่มีความรู้เกี่ยวกับพืชสมุนไพรในท้องถิ่นอีสาน

จากการกำหนดลักษณะบุคคลที่มีคุณสมบัติของวิทยากรข้างต้น คัดเลือกวิทยากร(Keyman) ได้จำนวน ๑๓ คน ประกอบด้วยบุคคลดังต่อไปนี้

๑) พระปนพัชร์ จิรธัมโม หมอพระพื้นบ้าน เจ้าอาวาสวัดคำปะมง คลินิกแพทย์แผนไทย ณ อโรคยาศาล อำเภอพรรณนิคม จังหวัดสกลนคร ผู้มีความรู้และประสบการณ์ในการดูแลรักษาคนป่วยโรคมะเร็งระยะสุดท้าย

๒) พระครูพิทักษ์อัมพวัน หมอพระพื้นบ้าน เจ้าอาวาสวัดอัมพวนาราม

บ้านนาโก ตำบลแพง อำเภอโกสุมพิสัย จังหวัดมหาสารคาม ผู้มีความรู้และประสบการณ์

ในการรักษาอาการพิษสุราเรื้อรังและโรคทั่วไป

๓) พระอุดล อัคคธรรมโม หมอพระพื้นบ้าน เจ้าอาวาสวัดป่าบ้านร่องคำ อำเภอร่องคำ จังหวัดกาฬสินธุ์ ผู้มีความรู้และประสบการณ์ในการรักษาโรคทั่วไป

๔) พระศิริบุญยรัตน์ (บุญเกิด) หมอพระพื้นบ้าน ตำบลลำคลอง อำเภอเมือง จังหวัดกาฬสินธุ์

๕) หมอบัวพันธ์ วมะพุทธา หมอยาพื้นบ้านอาวุโส ตำบลตลาด อำเภอเมือง จังหวัดมหาสารคาม

๖) หมอสุพรรณ มีเรืองแสน หมอยาพื้นบ้าน อำเภอกระนวน จังหวัดขอนแก่น

๗) หมอสังทอง เรืองวิชา หมอยาพื้นบ้าน บ้านนาสีนวล อำเภอกันทรวิชัย จังหวัดมหาสารคาม

๘) หมอวราคม แก้วพิกุล หมอยาพื้นบ้าน อำเภอปรางค์กู่ จังหวัดศรีสะเกษ

๙) หมอเคน แก้วพิกุล หมอยาพื้นบ้าน อำเภอปรางค์กู่ จังหวัดศรีสะเกษ

๑๐) หมอบุญเพิ่ม มาตรเหลี่ยม หมอยาพื้นบ้าน อำเภอนามน จังหวัดกาฬสินธุ์

๑๑) หมอทองสา เจริญตา หมอยาพื้นบ้าน อำเภอหนองพอก จังหวัดร้อยเอ็ด

๑๒) นายแพทย์วิวัฒน์ ศรีวิชา แพทย์แผนไทย ผู้อำนวยการโรงพยาบาลการแพทย์แผนไทยสกลนคร หลวงปู่แฟ๊บ สุภัทโท จังหวัดสกลนคร

๑๓) นางวิไลลักษณ์ ตันติตระกูล พยาบาลจิตอาสา คลินิกอโรคยาศาล

วัดคำประมง จังหวัดมหาสารคาม

การสอบถามและการสัมภาษณ์บุคคลข้างต้นเพื่อจะได้อธิบายการจัดการความรู้

ภูมิปัญญาในการดูแลสุขภาพของชาวอีสานจากอดีตจนถึงสมัยปัจจุบันได้สมบูรณ์ยิ่งขึ้น

**กลุ่มที่ ๓ เอกสาร ตำรา หนังสือ และงานวิจัย**

คณะนักวิจัยจะสืบค้นข้อมูลจากเอกสาร ตำรา หนังสือและงานวิจัยที่วิทยากรกล่าวถึงเพื่อใช้ประกอบการอธิบาย ได้แก่

๑) ตำราแพทย์แผนโบราณทั่วไป สาขาเวชกรรม เล่ม ๑ เล่ม ๒ และเล่ม ๓ โดยกองการประกอบโรคศิลปะ สำนักงานปลัดกระทรวงสาธารณสุข

๒) ตำราเวชศึกษา ของพระพิษณุประสาทเวช เล่ม ๑, ๒ และ ๓

๓) ตำราพืชสมุนไพรในสวนป่าสมุนไพรเขาหินซ้อน ฉบับสมบูรณ์ พงษ์ศักดิ์ พลเสนา

๔) หนังสือพิกัดยาไทย จัดทำโดย พิเชษฐ์ เลิศธรรมศักดิ์ และคณะ

๕) คู่มือเภสัชกรรมสมุนไพร เล่ม ๑ สมุนไพร ไม่ใช่ยาขม จัดทำโดย มณฑล

สงวนเสริมศรี มหาวิทยาลัยพะเยา ฯลฯ

**๓. ขั้นการคัดเลือกแหล่งข้อมูลสมุนไพรในชุมชน (Selecting communit**y)

การคัดเลือกแหล่งที่ใช้เก็บข้อมูลสมุนไพรในการรักษาสุขภาพภาคสนามจากสถานที่ๆ มีลักษณะ ดังนี้

๓.๑ เป็นชุมชนที่อนุรักษ์ป่าสาธารณะหรือป่าดอนปู่ตา ที่ยังคงความอุดมสมบูรณ์ ซึ่งปัจจุบันหมอชาวบ้านใช้เป็นพื้นที่เก็บสมุนไพรในการรักษาโรค

๓.๒ ป่าสาธารณประโยชน์หรือป่าดอนปู่ตา ในเขตพื้นที่ภาคตะวันออกเฉียงเหนือ ๖ จังหวัด ได้แก่ มหาสารคาม กาฬสินธุ์ ร้อยเอ็ด ยโสธร ขอนแก่น และศรีสะเกษ

๓.๓ วัดหรือสถาบันการศึกษาที่ได้ปลูกพืชสมุนไพรไว้เพื่อการศึกษาและการผลิต

ยาสมุนไพรในท้องถิ่นอีสาน

๓.๔ บริเวณบ้านของหมอยาพื้นบ้าน

๓.๕ พืชที่ปลูกในพื้นที่ของชาวบ้าน อาทิ พืชผักสวนครัว พืชที่ปลูกตามไร่และนา

**๔. การเตรียมตัวเก็บข้อมูลภาคสนาม**

ก่อนลงพื้นที่ภาคสนาม คณะนักวิจัยได้ดำเนินการดังต่อไปนี้

๔.๑ ประชุมคณะนักวิจัย ชี้แจงวัตถุประสงค์ วิธีดำเนินการวิจัย และร่วมกันพิจารณาการคัดเลือกชุมชนที่ต้องการสืบค้นสมุนไพรในท้องถิ่น

๔.๒ แบ่งภาระงานตามที่ได้มอบหมาย

๔.๓ คัดเลือกผู้ช่วยนักวิจัย จำนวน ๘ คน เพื่อช่วยเก็บข้อมูลภาคสนาม ซึ่งผู้ช่วยนักวิจัย มีคุณลักษณะดังนี้

๑) เป็นนักศึกษาระดับปริญญาตรีหรือกำลังศึกษาต่อระดับบัณฑิตศึกษา

๒) เป็นชาวอีสานที่สามารถฟังและพูดภาษาถิ่นอีสานและภาษาไทยกลางได้เป็นอย่างดี

๓) บันทึกภาพนิ่งและบันทึกภาพเคลื่อนไหวได้

๔) มีความรู้หรือมีประสบการณ์ในการวิจัย

๕) มีความรับผิดชอบและสามารถทำงานร่วมกับบุคคลอื่นได้ดี

ผู้ผ่านการคัดเลือกเป็นผู้ช่วยนักวิจัย ได้แก่

๑) นางสาวมัดหมี่ ศรีธรรมา นักศึกษาระดับบัณฑิตศึกษา มหาวิทยาลัยศิลปากร

๒) นายยุทธนา เพิ่มพูน นักศึกษามหาวิทยาลัยราชภัฏมหาสารคาม

๓) นางสาวขนิษฐา สีทา นักศึกษามหาวิทยาลัยราชภัฏมหาสารคาม

๔) นางสาวอรนุช กลางประพันธ์ นักศึกษามหาวิทยาลัยราชภัฏมหาสารคาม

๕) นางสาวเข็มพร อุ่นทรัพย์ นักศึกษามหาวิทยาลัยราชภัฏมหาสารคาม

๖) นายพีรพัฒน์ บุญพิมพ์ นักศึกษามหาวิทยาลัยราชภัฏมหาสารคาม

๗) นายจิรวัฒน์ โยธาศรี นักศึกษามหาวิทยาลัยราชภัฏมหาสารคาม

๘) นางสาวชุติมากร ทองพิมพ์ นักศึกษามหาวิทยาลัยราชภัฏมหาสารคาม

๔.๔ เตรียมความพร้อมให้แก่ผู้ช่วยนักวิจัย ได้แก่ แจ้งวัตถุประสงค์และวิธีดำเนินการวิจัย อบรมให้ความรู้ในเรื่องเทคนิคการสัมภาษณ์ การบันทึกภาพ และการบันทึกความรู้ที่ได้ในแต่ละครั้ง

๔.๕ นักวิจัยและผู้ช่วยนักวิจัยรวบรวมรายชื่อสมุนไพรที่มีอยู่ในใบลานอีสานที่งานวิจัยระบุไว้แล้วสืบค้นข้อมูลชื่อสมุนไพร ชื่อวิทยาศาสตร์ ชื่อวงศ์ ประโยชน์และสรรพคุณของสมุนไพรจากตำรา สารานุกรมและสื่อออนไลน์ที่เชื่อถือได้

๔.๖ ในกรณีที่งานวิจัยที่คัดสรรไม่ได้บันทึกภาพสมุนไพรประกอบไว้ คณะนักวิจัยและผู้ช่วยนักวิจัยจะเก็บข้อมูลจากแหล่งต่างๆ ได้บันทึกไว้ หากไม่ปรากฏข้อมูลใดๆ คณะนักวิจัยจะบันทึกข้อมูลจากภาคสนามเพื่อถ่ายภาพสมุนไพรในท้องถิ่นเพิ่มเติม โดยมีหมอยาพื้นบ้านหรือชาวบ้านผู้เชี่ยวชาญในด้านสมุนไพรในท้องถิ่นเป็นวิทยากรและมัคคุเทศก์

๔.๗ ประมวลผลข้อมูลสมุนไพรที่สืบค้นได้ให้หมอยาพื้นบ้านอีสาน นักวิชาการผู้เชี่ยวชาญในด้านสมุนไพรในท้องถิ่นอีสานตรวจสอบข้อมูล

**ระยะการวิจัย**

คณะนักวิจัยจะดำเนินการวิจัยตามขั้นตอน ดังต่อไปนี้

๑. สังเคราะห์ภูมิปัญญาชาวบ้านการดูแลรักษาสุขภาพของชาวอีสานในอดีตที่ปรากฏในคัมภีร์ยาใบลานจากวิจัยที่คัดสรรได้บันทึกไว้ในด้านต่างๆ ดังนี้

๑.๑ ภูมิปัญญาด้านการใช้ภาษาในการสื่อสาร ได้แก่ การใช้คำ การใช้สำนวน และการใช้โวหาร

๑.๒ ภูมิปัญญาด้านการดูแลรักษาสุขภาพทางร่างกาย ได้แก่ การใช้สมุนไพรบำบัด โภชนาการบำบัด การสวดมนต์บำบัด ฯลฯ

๑.๓ ภูมิปัญญาด้านการดูแลรักษาสุขภาพทางจิตประสาทและจิตวิญญาณ ได้แก่ การใช้เวทมนต์คาถา พิธีสู่ขวัญ พิธีขับไล่ผีร้าย ฯลฯ

๒. วิเคราะห์การจัดการความรู้ภูมิปัญญาชาวบ้านในการดูแลรักษาสุขภาพของ

ชาวอีสานจากอดีตจนถึงปัจจุบัน ได้แก่

๒.๑ การจัดการความรู้ภูมิปัญญาในการดูแลรักษาสุขภาพด้านการใช้ภาษาเพื่อการสื่อสาร

๒.๒ การจัดการความรู้ภูมิปัญญาในการดูแลรักษาสุขภาพด้านร่างกาย

๒.๓ การจัดการความรู้ภูมิปัญญาในการดูแลรักษาสุขภาพด้านจิตประสาทและ

จิตวิญญาณ

๒.๔ การจัดการความรู้ภูมิปัญญาในการดูแลรักษาสุขภาพด้านการถ่ายทอดความรู้

๒.๕ การจัดการความรู้ภูมิปัญญาในการดูแลรักษาสุขภาพด้านสังคม

๓. จัดการเสวนากลุ่ม (Focus group) ตรวจสอบความรู้ที่ได้จากงานวิจัยในด้านต่างๆ ประกอบด้วยหมอยาพื้นบ้าน แพทย์แผนไทย และนักวิชาการในสาขาที่เกี่ยวข้อง

๔. จัดการแลกเปลี่ยนเรียนรู้การจัดการความรู้ (KM) ด้านภูมิปัญญาในการดูแลรักษาสุขภาพของชาวอีสาน

๕. คณะนักวิจัยพิจารณาคัดเลือกบุคคลที่เกี่ยวข้องร่วมกิจกรรมการเสวนากลุ่มย่อยและการแลกเปลี่ยนเรียนรู้

บุคคลที่ได้รับการคัดเลือกร่วมการเสวนากลุ่ม (Focus group) และการแลกเปลี่ยนเรียนรู้ มีวิทยากรเข้าร่วมกิจกรรมดังต่อไปนี้

กลุ่มที่ ๑ หมอพระพื้นบ้านที่มีชื่อเสียง หมอพื้นบ้านและประชาชนในท้องถิ่นที่ประชาชนให้การยอมรับ มีสุขภาพแข็งแรง และปัจจุบันยังให้การดูแลรักษาสุขภาพให้แก่ชาวบ้าน จำนวน ๓ รูป ได้แก่

๑) พระปนพัชร์ จิรธัมโม หมอพระพื้นบ้าน เจ้าอาวาสวัดคำปะมง คลินิกแพทย์แผนไทย ณ อโรคยาศาล อำเภอพรรณนิคม จังหวัดสกลนคร ผู้มีความรู้และประสบการณ์ในการดูแลรักษาคนป่วยโรคมะเร็งระยะสุดท้าย

๒) พระครูพิทักษ์อัมพวัน หมอพระพื้นบ้าน เจ้าอาวาสวัดอัมพวนาราม

บ้านนาโก ตำบลแพง อำเภอโกสุมพิสัย จังหวัดมหาสารคาม ผู้มีความรู้และประสบการณ์

ในการรักษาอาการพิษสุราเรื้อรังและโรคทั่วไป

๓) พระอุดล อัคคธรรมโม หมอพระพื้นบ้าน เจ้าอาวาสวัดป่าบ้านร่องคำ อำเภอ ร่องคำ จังหวัดกาฬสินธุ์ ผู้มีความรู้และประสบการณ์ในการรักษาโรคทั่วไป

กลุ่มที่ ๒ หมอพื้นบ้านชาวอีสานที่มีความรู้และความเชี่ยวชาญในการใช้สมุนไพร/วิธีการต่างๆ ปัจจุบันให้คำปรึกษาให้แก่หมอพื้นบ้าน และบุคคลต่างๆ ได้รับการยอมรับจาก หมอชาวบ้านและประชาชนในท้องถิ่น มีความจำดีและมีสุขภาพแข็งแรง จำนวน ๖ คน ได้แก่

๑) หมอบัวพันธ์ วมะพุทธา หมอยาพี้นบ้าน จังหวัดมหาสารคาม

๒) หมอสังทอง เรืองวิชา หมอยาพื้นบ้าน จังหวัดมหาสารคาม

๓) หมอวราคม แก้วพิกุล หมอยาพื้นบ้าน จังหวัดศีรสะเกษ

๔) หมออาน อุทโธ จังหวัดสกลนคร

๕) หมอบรรยงค์ ศรีสุราช จังหวัดสกลนคร

๖) หมอบุญ โป่งวงศ์ จังหวัดสกลนคร

กลุ่มที่ ๓ แพทย์แผนไทย และบุคลากรทางการแพทย์แผนปัจจุบันที่มีประสบการณ์ในการดูแลรักษาสุขภาพของชาวอีสาน จำนวน ๒ คน ได้แก่

๑) นายแพทย์วิวัฒน์ ศรีวิชา แพทย์แผนไทย ผู้อำนวยการโรงพยาบาลรักษ์สกล จังหวัดสกลนคร

๒) นางสาววิไลลักษณ์ ตันติตระกูล พยาบาลจิตอาสา คลินิกอโรคยาศาล

วัดคำประมง จังหวัดสกลนคร

กลุ่มที่ ๔ นักวิชาการสาขาภาษาศาสตร์ (ภาษาถิ่นอีสานโบราณ) ได้แก่

๑) ผู้ช่วยศาสตราจารย์ พรชัย ศรีสารคาม

๒) ผู้ช่วยศาสตราจารย์ ประทวน บุญปก

๓) ดร.ภูวนาถ มาตบุรม

กลุ่มที่ ๕ คณะที่ปรึกษางานวิจัย ได้แก่

๑) รองศาสตราจารย์ ดร.บุญยงค์ เกศเทศ

๒) รองศาสตราจารย์ ดร.สถาพร พันธ์มณี

ประเด็นในการสนทนากลุ่มย่อยและการแลกเปลี่ยนเรียนรู้ภูมิปัญญาในการดูแลรักษาสุขภาพของชาวอีสานจากอดีตจนถึงปัจจุบัน ได้แก่

๑) การพิจารณาตรวจสอบข้อมูลที่คณะวิจัยได้ศึกษาทางด้านภาษาและเนื้อหา

๒) การแลกเปลี่ยนความรู้และประสบการณ์ในการดูแลรักษาคนป่วยด้วยด้วยสมุนไพร/วิธีการต่างๆ

๓) ตรวจสอบชื่อสมุนไพรในคัมภีร์ยาใบลานอีสาน

๔) ข้อควรระวังการใช้สมุนไพรที่มีพิษ

๕) ข้อห้าม (ขะลำ/คะลำ) สิ่งที่เป็นอันตรายต่อสุขภาพผู้ป่วย

๖) ข้อควรปฏิบัติของผู้ป่วยในการรักษาสุขภาพ

๗) วิธีการรักษาในอดีตกับปัจจุบัน

๘) อื่น ๆ

๖. สรุปผลความรู้ที่ได้จากการเสวนากลุ่มย่อยและการแลกเปลี่ยนเรียนรู้

๗. คณะวิทยากรร่วมกันพิจารณาตรวจสอบความรู้ ความเชื่อ เทคนิคหรือเคล็ดวิชาในคัมภีร์ยาใบลานอีสานตามประเด็นที่กำหนด

๘. คณะวิทยากรแลกเปลี่ยนเรียนรู้ประสบการณ์ในการรักษาสุขภาพของชาวอีสานจากอดีตจนถึงปัจจุบัน

**ระยะการสังเคราะห์ความรู้**

๑. สังเคราะห์ภูมิปัญญาในการดูแลรักษาสุขภาพของชาวอีสานจากงานวิจัยที่คัดสรร

๒. ศึกษาการจัดการความรู้ภูมิปัญญาของหมอยาพื้นบ้านอีสานปัจจุบันด้วยการแลกเปลี่ยนเรียนรู้ความรู้และประสบการณ์ด้วยกระบวนการ KM

๓. สรุปผลการศึกษาการจัดการความรู้ภูมิปัญญาในการดูแลรักษาสุขภาพตามวิถี

ชาวอีสานจากอดีตจนถึงปัจจุบัน เพื่อนำไปสู่การถ่ายทอดความรู้ที่ได้ให้แก่กลุ่มเป้าหมาย

**ระยะการถ่ายทอดองค์ความรู้ให้แก่กลุ่มเป้าหมาย**

**๑. ขั้นเตรียมการ**

การเตรียมการถ่ายทอดองค์ความรู้ให้แก่กลุ่มเป้าหมาย ได้ดำเนินการดังนี้

๑.๑ การคัดเลือกวิทยากรให้ความรู้ การคัดเลือกวิทยากรเพื่อถ่ายทอดการจัดการความรู้สู่กลุ่มเป้าหมาย คณะนักวิจัยจะคัดเลือกวิทยากรจากหมอยาพื้นบ้าน และหมอพระได้รับการยอมรับในท้องถิ่นอีสานและนักวิชาการในการปริวรรตอักษรตัวธรรมอีสาน เพื่อให้ความรู้แก่กลุ่มเป้าหมาย

๑.๒ จัดทำสารสนเทศท้องถิ่นการจัดการความรู้ภูมิปัญญาชาวบ้านในการดูแลรักษาสุขภาพของชาวอีสาน ได้แก่ รายงานการวิจัย ฉบับร่าง เอกสารประกอบการถ่ายทอด

การจัดการความรู้ด้านภาษา สรรพคุณสมุนไพรอีสาน และภูมิปัญญาในการดูแลรักษาสุขภาพ

ของชาวอีสาน

๑.๓ กำหนดวัน เวลา สถานที่ และประสานวิทยากรในการถ่ายทอดองค์ความรู้

**๒. ขั้นการถ่ายทอดความรู้**

การถ่ายทอดความรู้เรื่องการจัดการความรู้ภูมิปัญญาในการดูแลรักษาสุขภาพตามวิถีชาวอีสานให้แก่กลุ่มเป้าหมายนั้น คณะผู้วิจัยได้พิจารณาองค์ความรู้ที่จะถ่ายทอดนับแต่จุดเริ่มต้นของการถอดองค์ความรู้จากคัมภีร์ใบลานอีสาน (เนื่องจากศาสตร์การแพทย์พื้นบ้านอีสานในอดีตส่วนใหญ่บันทึกด้วยตัวอักษรไทยอีสาน(ตัวธรรมอีสานหรืออักษรไทยน้อย) ในใบลาน) ด้วยการถ่ายทอดความรู้วิธีการอ่านอักษรในคัมภีร์ ก่อนจึงไปสู่การถ่ายทอดการเรียนรู้การใช้สมุนไพรในท้องถิ่นและภูมิปัญญาในการผลิตยาพื้นบ้านอีสาน และสุดท้ายการถ่ายทอด

องค์ความรู้ของหมอยาพื้นบ้านอีสานดีเด่นสู่กลุ่มเป้าหมายที่เกี่ยวข้องที่จะได้นำความรู้ที่ได้รับ

ไปใช้ประโยชน์ได้โดยตรง โดยคณะผู้วิจัยได้ดำเนินการถ่ายทอดความรู้ภูมิปัญญาในด้านต่างๆ จำนวน ๓ ครั้ง ดังนี้

**ครั้งที่ ๑**  การถ่ายทอดความรู้เรื่อง “การอ่านอักษรไทยโบราณ (อักษรตัวธรรมอีสาน) เบื้องต้นใน คัมภีร์ยาพื้นบ้านอีสาน” ดำเนินการในวันที่ ๑๖ – ๑๘ เดือนตุลาคม๒๕๖๐ ณ ห้องประชุมAuditorium room ๒อาคาร ๓๖ คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม

๑. กลุ่มเป้าหมายของผู้เข้ารับการถ่ายทอดความรู้ครั้งที่ ๑ ได้กำหนดคุณสมบัติของผู้รับการถ่ายทอดความรู้ ดังนี้

๑.๑ อ่านภาษาไทยมาตรฐานในระดับอ่านออกเขียนได้

๑.๒ ฟังการสนทนาภาษาถิ่นอีสานได้ระดับจับใจความสำคัญได้

๑.๓ เอาใจใส่และเข้าร่วมการถ่ายทอดครบตามเวลาที่กำหนด

จากคุณสมบัติของผู้รับการถ่ายทอดความรู้ข้างต้น คณะผู้วิจัยจึงได้กลุ่มเป้าหมายของผู้เข้ารับการถ่ายทอดความรู้ด้านการปริวรรต (แปลความ) เป็นนักศึกษาหลักสูตรสาขาวิชาภาษาไทย นักศึกษาหลักสูตรสาขาวิชาบรรณรักษ์และสารสนเทศศาสตร์ คณะมนุษยศาสตร์และสังคมศาสตร์ และนักศึกษาหลักสูตรสาขาภาษาไทย คณะครุศาสตร์ มหาวิทยาลัยราชภัฏมหาสารคาม และบุคคลทั่วไปที่สนใจ รวมจำนวน ๔๓ คน

๒. วิทยากรผู้ถ่ายทอดความรู้ครั้งที่ ๑ คณะผู้วิจัยได้กำหนดคุณสมบัติดังนี้

๒.๑ เป็นผู้เชี่ยวชาญหรือมีประสบการณ์ในการแปลความ (ปริวรรต) ตำรายาอีสานที่บันทึกด้วยตัวอักษรธรรมอีสานและอักษรไทยน้อยในระดับดีมาก ๒.๒ เป็นคนอีสาน ใช้ภาษาถิ่นอีสานและใช้ภาษาไทยมาตรฐานในการสื่อสารได้ในระดับดีมาก

๒.๓ เป็นผู้มีความรู้และความสามารถทางด้านภาษาศาสตร์ (ภาษาถิ่นอีสานโบราณ) เป็นบุคคลที่ได้รับการยอมรับในวงวิชาการ

๒.๔ มีสุขภาพแข็งแรง มีอวัยวะในการออกเสียงสมบูรณ์

จากคุณสมบัติข้างต้น คณะผู้วิจัยได้คัดเลือกวิทยากรในเรื่องการปริวรรตคัมภีร์

ยาใบลานอีสาน ประกอบด้วย

๑) ผู้ช่วยศาสตราจารย์ประทวน บุญปก ผู้เชี่ยวชาญในด้านภาษาไทย ภาษาไทยถิ่นอีสานโบราณ ภาษาบาลีสันสกฤต ข้าราชการบำนาญ มหาวิทยาลัยราชภัฏมหาสารคาม (วิทยากรหลัก)

๒) ว่าที่ร้อยตรี ดร.ภูวนารถ มาบุรม ครูวิทยฐานะ ครูชำนาญการพิเศษ โรงเรียนเขวาใหญ่พิทยาสรรค์ อำเภอกันทรวิชัย จังหวัดมหาสารคาม (วิทยากรหลัก)

๓) นายพลวัตร แจ้งสว่าง (ผู้ช่วยวิทยากร)

๔) นายทรงวุฒิ พรกุณา (ผู้ช่วยวิทยากร)

๓. เนื้อหาในการถ่ายทอดความรู้ ประกอบด้วย

๓.๑ หลักการแปลความ (ปริวรรต) เบื้องต้น

๓.๒ การเรียนรู้ตัวอักษรไทยอีสานโบราณ (ตัวธรรม)

๓.๓ วิธีการอ่านแบบผสมคำ

โดยขั้นตอนในการถ่ายทอดความรู้ในการแปลความจากอักษรตัวธรรมอีสานเป็นภาษาไทยมาตรฐาน จะทดสอบความรู้ก่อนการอบรม จึงเรียนรู้รูปและเสียงของตัวธรรมอีสานเรียนรู้ความเหมือนและความแตกต่างระหว่างตัวธรรมอีสานกับตัวอักษรไทยมาตรฐาน รวมทั้งเข้าใจสำนวนและโวหาร

เมื่อนักศึกษาอ่านออกและเข้าใจในเรื่องการใช้ภาษาที่ปรากฏในคัมภีร์ใบลานอีสานบ้างแล้ว ขั้นตอนต่อไปคือการฝึกฝนให้ชำนาญ โดยคณะวิทยากรแบ่งกลุ่มนักศึกษาออกเป็นกลุ่มๆ ละประมาณ ๕ คน วิทยากรแจกแบบฝึกหัดการอ่านคัมภีร์ยาใบลานอีสาน ฉบับสุภณ สมจิตศรีปัญญา ผู้แปลความชนิดคำต่อคำ (แบบฝึกหัดเล่มนี้ผ่านการทดสอบจากนักวิชาการแล้ว) ให้แก่นักศึกษาที่เข้ารับการถ่ายทอดความรู้คนละ ๑ ลาน (๑ แผ่น) จากนั้นให้นักศึกษาช่วยกันอ่านช่วยกันแปลความโดยมีคณะวิทยากรคอยให้คำแนะนำอย่างใกล้ชิด

**ครั้งที่ ๒** การถ่ายทอดความรู้เรื่อง “การเรียนรู้การใช้สมุนไพรในท้องถิ่นและ

ภูมิปัญญาในการผลิตยาพื้นบ้านอีสาน” ดำเนินการในวันที่ ๑ เดือนพฤศจิกายน ๒๕๖๐

ณ วัดอัมพวันม่วงน้อย ตำบลลำคลอง อำเภอเมือง จังหวัดกาฬสินธุ์

๑. กลุ่มเป้าหมายของผู้รับการถ่ายทอดความรู้ครั้งที่ ๒ ได้กำหนดคุณสมบัติของผู้รับการถ่ายทอดความรู้โดยต้องเป็นผู้เกี่ยวข้องในศาสตร์การดูแลสุขภาพเพื่อให้นำความรู้ที่ได้รับไปใช้ประโยชน์ได้

จากคุณสมบัติของผู้รับการถ่ายทอดความรู้ข้างต้น คณะผู้วิจัยจึงได้กลุ่มเป้าหมายของผู้เข้ารับการถ่ายทอดความรู้ครั้งที่ ๒ เป็นนักศึกษาหลักสูตรสาขาวิชาสาธารณสุขชุมชน และบุคคลทั่วไปที่สนใจ จำนวน ๓๖ คน

๒. วิทยากรผู้ถ่ายทอดความรู้ครั้งที่ ๒ คณะผู้วิจัยได้กำหนดคุณสมบัติโดยพิจารณาจากความเชี่ยวชาญในสมุนไพรและมีความรู้ในการปรุงยา ซึ่งวิทยากรผู้ถ่ายทอดความรู้ที่คณะผู้วิจัยได้คัดเลือกประกอบด้วย

๑) พระศิริบุญยรัตน์ (บุญเกิด) เจ้าอาวาสวัดอัมพวันม่วงน้อย ตำบลลำคลอง อำเภอเมือง จังหวัดกาฬสินธุ์

๒) คณะหมอยาพื้นบ้านอีสาน ตำบลลำคลอง อำเภอเมือง จังหวัดกาฬสินธุ์

**ครั้งที่ ๓** การถ่ายทอดความรู้เรื่อง “การจัดการความรู้ภูมิปัญญาในการดูแลรักษาสุขภาพของชาวอีสานจากหมอยาพื้นบ้านอีสานดีเด่น” ได้ดำเนินการในวันที่ ๒ เดือนธันวาคม ๒๕๖๐ ณ ห้องประชุมชั้น ๖ สำนักวิทยบริการและเทคโนโลยี สารสนเทศ มหาวิทยาลัยราชภัฏมหาสารคาม

๑. กลุ่มเป้าหมายของผู้เข้ารับการถ่ายทอดความรู้ครั้งที่ ๓ ได้กำหนดคุณสมบัติของผู้รับการถ่ายทอดความรู้โดยต้องเป็นผู้เกี่ยวข้องในศาสตร์การดูแลสุขภาพและจำเป็นต้องนำความรู้ที่ได้รับไปดูแลรักษาสุขภาพให้แก่ตนเองและผู้อื่น

จากคุณสมบัติของผู้รับการถ่ายทอดความรู้ข้างต้น คณะผู้วิจัยจึงได้กลุ่มเป้าหมายของผู้เข้ารับการถ่ายทอดความรู้ครั้งที่ ๓ เป็นนักศึกษาหลักสูตร(พิเศษ) แพทย์แผนไทยของมหาวิทยาลัยราชภัฏมหาสารคาม บุคลากรทางการแพทย์ของสำนักงานสาธารณสุขจังหวัดมหาสารคาม และบุคคลทั่วไปที่สนใจ จำนวน ๒๓ คน

๒. วิทยากรผู้ถ่ายทอดความรู้ครั้งที่ ๓ คณะผู้วิจัยได้กำหนดคุณสมบัติโดยพิจารณาจากการเป็นหมอยาพื้นบ้านอีสานดีเด่น ที่เป็นที่ยอมรับในการดูแลรักษาสุขภาพของชาวอีสาน ซึ่งวิทยากรผู้ถ่ายทอดความรู้ที่คณะผู้วิจัยได้คัดเลือกประกอบด้วย

๑) หมอทองสา เจริญตา อำเภอหนองพอก จังหวัดร้อยเอ็ด (หมอไทยดีเด่นแห่งชาติ พ.ศ. ๒๕๖๐)

๒) หมอได้คิด ดวงวงษา อำเภอวารินชำราบ จังหวัดอุบลราชธานี

๓) หมอวราคม แก้วพิกุล หมอยาพื้นบ้าน อำเภอปรางค์กู่ จังหวัดศรีสะเกษ

**๓. ขั้นการประเมินผลการถ่ายทอดความรู้**

การประเมินผลการถ่ายทอดความรู้ภูมิปัญญาชาวบ้านในด้านต่างๆ ให้แก่กลุ่มเป้าหมายกลุ่มต่างๆ จำนวน ๓ ครั้งนั้น คณะผู้วิจัยได้ดำเนินการโดยใช้แบบประเมินผล

การถ่ายทอดความรู้เป็นเครื่องมือเพื่อประเมินผลของกิจกรรม ประกอบด้วยเนื้อหา ๓ ตอน

ดังนี้

**ตอนที่ ๑** สถานภาพของผู้ตอบแบบประเมิน

: เป็นข้อคำถามเกี่ยวกับเพศ อายุ ระดับการศึกษา และการได้รับการอบรมความรู้เกี่ยวกับภูมิปัญญาในการดูแลสุขภาพของชาวอีสาน

ข้อมูลที่รวบรวมได้มาจะทำการวิเคราะห์หาค่าจำนวนและค่าสถิติร้อยละ (Percent)

**ตอนที่ ๒** ระดับความพึงพอใจต่อด้านต่างๆ ได้แก่ ด้านกระบวนการขั้นตอน

ด้านวิทยากร ด้านสิ่งอำนวยความสะดวกด้านคุณภาพโครงการ และด้านการนำไปใช้ประโยชน์

: เป็นข้อคำถามเกี่ยวกับความพึงพอใจต่อด้านต่างๆ ซึ่งแบ่งระดับความพึงพอใจ ในการแสดงความคิดเห็นด้วยการแบ่งมาตราส่วนตามวิธีของ Likert (Likert scale) โดยตีความออกเป็นจำนวน ๕ ระดับ ได้แก่ มากที่สุด มาก ปานกลาง น้อย และน้อยที่สุด(ยุทธ ไกยวรรณ์. ๒๕๔๕)

ข้อมูลที่รวบรวมได้มาจะทำการวิเคราะห์หาค่าทางสถิติ ซึ่งประกอบด้วย

ค่าร้อยละ (Percent) ค่าเฉลี่ย (Mean; ****) และส่วนเบี่ยงเบนมาตรฐาน (Standard deviation; **S.D.**) ซึ่งได้กำหนดการให้คะแนนคำตอบของแบบประเมินในตอนที่ ๒ ดังนี้

ระดับความคิดเห็นมากที่สุด กำหนด ๕ คะแนน

ระดับความคิดเห็นมาก กำหนด ๔ คะแนน

ระดับความคิดเห็นปานกลาง กำหนด ๓ คะแนน

ระดับความคิดเห็นน้อย กำหนด ๒ คะแนน

ระดับความคิดเห็นน้อยที่สุด กำหนด ๑ คะแนน

จากนั้นคณะนักวิจัยหาค่าเฉลี่ยของคำตอบในแต่ละประเด็น โดยใช้เกณฑ์

ในการประเมินผล ดังนี้

ค่าเฉลี่ย ๔.๕๑ - ๕.๐๐ หมายถึง ความคิดเห็นอยู่ในระดับมากที่สุด

ค่าเฉลี่ย ๓.๕๑ - ๔.๕๐ หมายถึง ความคิดเห็นอยู่ในระดับมาก

ค่าเฉลี่ย ๒.๕๑ - ๓.๕๐ หมายถึง ความคิดเห็นอยู่ในระดับปานกลาง

ค่าเฉลี่ย ๑.๕๑ - ๒.๕๐ หมายถึง ความคิดเห็นอยู่ในระดับน้อย

ค่าเฉลี่ย ๑.๐๐ - ๑.๕๐ หมายถึง ความคิดเห็นอยู่ในระดับน้อยที่สุด

**ตอนที่ ๓** ข้อเสนอแนะอื่นๆ

ข้อมูลที่รวบรวมได้จากงานวิจัยนำเสนอแบบพรรณนาวิเคราะห์

**ตารางที่** **๓.๒**  หัวข้อการถ่ายทอดการจัดการความรู้ภูมิปัญญาในการดูแลสุขภาพตามวิถีชาวอีสาน (Input) วิธีการคัดเลือกพื้นที่ กลุ่มเป้าหมายและผลสำเร็จของการถ่ายทอด (Output)

| **หัวข้อการถ่ายทอดการจัดการความรู้ (Input)** | **วิธีการคัดเลือกพื้นที่**  **(สถานที่จัดกิจกรรม)** | **กลุ่มเป้าหมาย** | **ผลสำเร็จของการถ่ายทอด (Output)** |
| --- | --- | --- | --- |
| **ครั้งที่ ๑**  **: การอ่านอักษรไทยโบราณ(อักษรตัวธรรมอีสาน) เบื้องต้นในคัมภีร์ยาพื้นบ้านอีสาน** | คัดเลือกพื้นที่แบบเจาะจงโดยใช้สถานที่ในมหาวิทยาลัยในการถ่ายทอดการจัดการความรู้ ณ ห้องประชุมอาคาร ๓๖ คณะมนุษยศาสตร์และสังคมศาสตร์ | ๑. นักศึกษาหลักสูตรสาขาวิชาภาษาไทยมหาวิทยาลัยราชภัฏมหาสารคาม  ๒. นักศึกษาหลักสูตรสูตรสาขาวิชาบรรณรักษ์และสารสนเทศศาสตร์ มหาวิทยาลัยราชภัฏมหาสารคาม  ๓. บุคคลทั่วไปที่สนใจ | ๑. กลุ่มเป้าหมายได้ความรู้เกี่ยวกับการปริวรรตอักษรตัวธรรมอีสาน(เบื้องต้น)  ๒. ได้เรียนรู้คำศัพท์เกี่ยวกับศาสตร์การแพทย์พื้นบ้านอีสานที่ปรากฏในคัมภีร์ยาใบลานอีสาน ได้แก่ กลุ่มโรค อาการ ตัวยาสมุนไพร วิธีการปรุงยาและวิธีการรักษาโรค |
| **ครั้งที่** **๒**  **:** **การเรียนรู้การใช้สมุนไพรในท้องถิ่นและ**  **ภูมิปัญญาในการผลิตยาพื้นบ้านอีสาน** | พิจารณาจากแหล่งอนุรักษ์สมุนไพรในท้องถิ่น แหล่งเรียนรู้การใช้สมุนไพรและการผลิตยาพื้นบ้านอีสาน ณ วัดอัมพวันม่วงน้อย ตำบล ลำคลอง อำเภอเมือง จังหวัดกาฬสินธุ์ | ๑. นักศึกษาหลักสูตรสาขาวิชาสาธารณสุขชุมชน  ๒. บุคคลทั่วไปที่สนใจ | ๑. กลุ่มเป้าหมายได้ความรู้เกี่ยวกับการใช้สมุนไพรในท้องถิ่นและภูมิปัญญาในการผลิตยาพื้นบ้านอีสาน  ๒. กลุ่มเป้าหมายสามารถนำเอาความรู้ไปใช้ในชีวิตประจำวันและวิชาชีพได้ |
| **ครั้งที่** **๓**  **: การจัดการความรู้ภูมิปัญญาในการดูแลรักษาสุขภาพของชาวอีสานจากหมอยาพื้นบ้านอีสานดีเด่น** | - วิทยากร พิจารณาคัดเลือกจากหมอยาพื้นบ้านอีสานที่ได้รับการเชิดชูเกียรติ  หมอพื้นบ้านดีเด่นระดับประเทศ จากกระทรวงสาธารณสุข ปี ๒๕๖๐  - สถานที่จัดกิจกรรม คือ สำนักวิทยบริการและเทคโนโลยีสารสนเทศ มหาวิทยาลัยราชภัฏมหาสารคาม | ๑. นักศึกษาหลักสูตร(พิเศษ) แพทย์แผนไทยมหาวิทยาลัยราชภัฏมหาสารคาม  ๒. บุคลากรทางการแพทย์ สำนักงานสาธารณสุขจังหวัดมหาสารคาม  ๓. บุคคลทั่วไปที่สนใจ | ๑. กลุ่มเป้าหมายได้ความรู้ความเข้าใจ ในการจัดการความรู้ ภูมิปัญญาชาวบ้านในการดูแลสุขภาพตาม  วิถีท้องถิ่นอีสานแบบ  บูรณาการ  ๒. กลุ่มเป้าหมายสามารถนำเอาความรู้ไปใช้ในชีวิตประจำวันและวิชาชีพได้ |

**ที่มา :** กฤษฎา ศรีธรรมา และคณะ. ๒๕๖๑

**ขอบเขตระยะเวลา**  การวิจัยนี้ดำเนินการ ตุลาคม ๒๕๕๙ – เมษายน ๒๕๖๑

**ตารางที่** **๓.๓** แสดงแผนการดำเนินงานตลอดโครงการ

|  |  |  |
| --- | --- | --- |
| **ขั้นตอน** | **กิจกรรม** | **ระยะเวลา** |
| ๑. การเตรียมงาน | ๑. ประชุมคณะนักวิจัย แบ่งภาระงาน ๒. คัดเลือกผู้ช่วยนักวิจัยทำงานเต็มเวลา ๓. ประชาสัมพันธ์รับสมัครนักศึกษา ประชาชน และบุคลากรทางการแพทย์ที่สนใจเข้าร่วมโครงการ  ๔. รับสมัครและคัดเลือกบุคคลเข้าโครงการ ๕. ติดต่อวิทยากร ได้แก่ นักภาษาศาสตร์  หมอชาวบ้าน หมอพระชาวบ้าน นักวิชาการสาธารณสุข ฯลฯ ให้ความรู้เกี่ยวกับการดูแลสุขภาพของชาวอีสาน ๖. ติดต่อประสานงานกับหน่วยงานที่เกี่ยวข้อง เช่น สถาบัน/วัด/อบต.ที่จะนำกลุ่มเป้าหมาย เก็บข้อมูลภาคสนาม | ตุลาคม ๒๕๕๙ - มกราคม ๒๕๖๐ |
| ๒. การดำเนินงาน | ๑. รวบรวม สืบค้นข้อมูล/ผลงานวิจัยเรื่องการดูแลสุขภาพของชาวบ้านจากคัมภีร์ยาใบลานอีสาน  ๒. สังเคราะห์ข้อมูลจากงานวิจัยเรื่องภูมิปัญญาชาวบ้านในการดูแลสุขภาพที่ปรากฏจากคัมภีร์ยาใบลานอีสาน ๓. วิเคราะห์ข้อมูลเรื่องการจัดการความรู้ฯ จาก  หมอพื้นบ้านอีสานในปัจจุบัน ๔. การแลกเปลี่ยนเรียนรู้จากประสบการณ์การดูแลรักษาคนป่วยตามวิถีชาวบ้าน ๕. ประมวลผลการแลกเปลี่ยนเรียนรู้การจัดการความรู้ภูมิปัญญาชาวบ้านในการดูแลรักษาสุขภาพในด้านต่างๆ๖. ถ่ายทอดการจัดการความรู้สู่กลุ่มเป้าหมายและประเมินผล  ๗. รวบรวมข้อมูลสมุนไพรที่ปรากฏชื่อในคัมภีร์ยา  ใบลานอีสาน สรรพคุณ จากแหล่งต่างๆ  ๘. ตรวจสอบข้อมูล | กุมภาพันธ์-พฤศจิกายน  ๒๕๖๐ |
| **ขั้นตอน** | **กิจกรรม** | **ระยะเวลา** |
| ๓. การประเมินผล | ๑. วัดความรู้ ความเข้าใจ เรื่องการรักษาสุขภาพตามวิถีของชาวอีสาน ๒. วัดความพึงพอใจของผู้เข้าร่วมกิจกรรม | พฤศจิกายน-ธันวาคม ๒๕๖๐ |
| ๔. สรุปและรายงานผล | ๑. สรุปการดำเนินงานโครงการวิจัย ๒. รายงานผลการวิจัย ๓. เผยแพร่ผลงานวิจัยในรูปแบบต่างๆ | ธันวาคม ๒๕๖๐ |

**ที่มา :** กฤษฎา ศรีธรรมา และคณะ. ๒๕๖๑

**ระยะที่ ๕ สรุปรายงานผลการวิจัยและเผยแพร่ผลงานวิจัย**

คณะนักวิจัยดำเนินการตามขั้นตอนต่างๆ ได้แก่ ๑. สรุปผลการวิจัย ๒. รายงานการวิจัยเสนอต่อต้นสังกัด ๓. การนำเสนอผลงานวิจัยในการประชุมระดับชาติหรือนานาชาติ ๔. รวบรวมสารสนเทศการจัดการความรู้ภูมิปัญญาในการดูแลรักษาสุขภาพตาม

วิถีชาวอีสานด้วยระบบ ICT ที่สามารถเชื่อมโยงเครือข่ายหรือหน่วยงานที่เกี่ยวข้องด้านการแพทย์พื้นบ้านและแพทย์แผนไทย

๕. ความร่วมมือกับหน่วยงานต่างๆ

โครงการวิจัยนี้มีความร่วมมือกับหน่วยงาน ต่อไปนี้

๕.๑ หน่วยงานภายในมหาวิทยาลัยราชภัฏมหาสารคาม ได้แก่ หลักสูตรสาขาวิชาสาธารณสุขชุมชน, หลักสูตรสาขาเคมี หลักสูตรวิทยาศาสตร์และสิ่งแวดล้อม หลักสูตรสาขาฟิสิกส์ประยุกต์ คณะวิทยาศาสตร์และเทคโนโลยี, หลักสูตรสาขาการแพทย์

แผนไทย, หลักสูตรสาขาภาษาไทย, หลักสูตรบรรณารักษ์และสารสนเทศ คณะมนุษยศาสตร์และสังคมศาสตร์, สำนักวิทยบริการและเทคโนโลยี

๕.๒ หน่วยงานภายนอก ได้แก่ โรงพยาบาลมหาวิทยาลัยมหาสารคาม,

ศูนย์ใบลานอีสาน สำนักศิลปะและวัฒนธรรม มหาวิทยาลัยมหาสารคาม, วัดอัมพวนาราม

บ้านนาโก ตำบลแพง อำเภอโกสุมพิสัย จังหวัดมหาสารคาม, สำนักงานสาธารณสุขจังหวัดมหาสารคาม, วัดป่าร่องคำ ตำบลร่องคำ อำเภอร่องคำ จังหวัดกาฬสินธุ์, วัดคำประมง คลินิกอโรคยาศาล จังหวัดสกลนคร ชมรมผู้สูงอายุจังหวัดมหาสารคาม (บานไม่รู้โรย)

๕.๓ บุคลากรในหน่วยงานต่างๆ ที่จะนำแผนงาน/องค์ความรู้ไปใช้ให้เกิดประโยชน์ ได้แก่ มหาวิทยาลัยราชภัฏมหาสารคาม สำนักงานสาธารณสุขจังหวัดมหาสารคาม,

อบต.แพง อำเภอโกสุมพิสัย จังหวัดมหาสารคาม, หลักสูตรสาขาวิชาแพทย์แผนไทยฯ, หลักสูตรสาธารณสุขชุมชน ชมรมหมอพื้นบ้านจังหวัดมหาสารคาม ชมรมผู้สูงอายุจังหวัดมหาสารคาม(บานไม่รู้โรย) กรมการแพทย์และแพทย์ทางเลือก กระทรวงสาธารณสุข